*****

ΚΑΝΟΝΙΣΜΟΣ (ΕΟΚ) αριθ. 1227/82 ΤΗΣ ΕΠΙΤΡΟΠΗΣ

της 18ης Μαΐου 1982

περί του καθεστώτος εισαγωγών, σε ορισμένα Κράτη μέλη, chemisiers (κατηγορία 7) καταγωγής Ινδονησίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 661/82 (2), και ιδίως τα άρθρα 11 και 15,

Εκτιμώντας:

ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές, σε ορισμένα Κράτη μέλη, chemisiers (κατηγορία 7), καταγωγής Ινδονησίας, έχουν υπερβεί τα όρια που καθορίζονται στην παράγραφο 3 του εν λόγω άρθρου·

ότι, σύμφωνα με τις διατάξεις της παραγράφου 5 του εν λόγω άρθρου 11, αιτήσεις για διαβουλεύσεις κοινοποιήθηκαν στην Ινδονησία στις 7 Μαΐου 1982·

ότι, σύμφωνα με τον κανονισμό (ΕΟΚ) αριθ. 3750/81 (3) της Επιτροπής, έχουν ήδη επιβληθεί προσωρινά ποσοτικά όρια για το 1982 στις εισαγωγές των προϊόντων αυτών σε ορισμένα Κράτη μέλη·

ότι, αναμένοντας το αποτέλεσμα των προσεχών διαβουλεύσεων, καλό είναι οι εισαγωγές των εν λόγω προϊόντων (κατηγορία 7) να υπαχθούν και στα άλλα Κράτη μέλη σε προσωρινά ποσοτικά όρια για την περίοδο από 1ης Ιανουαρίου μέχρι 31 Δεκεμβρίου 1982·

ότι η εισαγωγή των προϊόντων αυτών (κατηγορία 7) έχει ήδη υπαχθεί σε ποσοτικό όριο για το 1982 σε Κράτος μέλος, σύμφωνα με τον κανονισμό (ΕΟΚ) αριθ. 662/81 (4) της Επιτροπής·

ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 3059/78 ·

ότι τα εν λόγω προϊόντα, που εξήχθησαν από την Ινδονησία από 1ης Ιανουαρίου 1982, πρέπει να αφαιρεθούν από το προσωρινό ποσοτικό όριο του έτους 1982·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή σε ορισμένα Κράτη μέλη των προϊόντων της κατηγορίας που περιλαμβάνεται στο παράρτημα, καταγωγής Ινδονησίας, υπόκειται σε προσωρινούς ποσοτικούς περιορισμούς που περιλαμβάνονται στο ίδιο παράρτημα με την επιφύλαξη των διατάξεων του άρθρου 2 παράγραφος 1.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδονησία προς την Ομοσπονδιακή Δημοκρατία της Γερμανίας, την Μπενελούξ, την Ιταλία, τη Δανία και την Ελλάδα μεταξύ της 1ης Ιανουαρίου 1982 και της ημερομηνίας κατά την οποία αρχίζει να ισχύει ο παρών κανονισμός, τα οποία δεν έχουν ακόμα τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έγινε πράγματι κατά την εν λόγω περίοδο.

2. Οι εισαγωγές των προϊόντων που αποστέλλονται από την Ινδονησία προς τα Κράτη μέλη που αναφέρονται στο παράρτημα μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.

3. Για την εφαρμογή των διατάξεων της παραγράφου 2, όλες οι ποσότητες των προϊόντων που αποστέλλονται από την Ινδονησία από την 1η Ιανουαρίου 1982 και τίθενται σε ελεύθερη κυκλοφορία, αφαιρούνται από τα προσωρινά ποσοτικά όρια που θεσπίσθηκαν για το έτος 1982.

Άρθρο 3

Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως τις 31 Δεκεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 18 Μαΐου 1982.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 365 της 27. 12. 1978, σ. 1.

(2) ΕΕ αριθ. L 82 της 29. 3. 1982, σ. 1.

(3) ΕΕ αριθ. L 374 της 31. 12. 1981, σ. 11.

(4) ΕΕ αριθ. L 69 της 14. 3. 1981, σ. 16.

ΠΑΡΑΡΤΗΜΑ

1.2.3.4.5.6.7 // // // // // // // // Κατηγο-

ρία // Κλάση

του Κοινού

Δασμολογίου

// Κώδικας

NIMEXE (1982)

// Περιγραφή εμπορευμάτων

// Κράτη

μέλη // Μονάδες // Ποσοτικά όρια από

1ης Ιανουαρίου έως

31 Δεκεμβρίου 1982 // // // // // // // // 7 // 60.05

Α ΙΙ β) 4 αα) 22

33

44

55 // // Έτοιμα ενδύματα εξωτερικά, συμπληρώματα πλεκτά, της ενδύσεως και έτερα πλεκτά, είδη, άπαντα μη ελαστικά ουδέ συνδεδυασμένα μετά καουτσούκ:

Α. Ενδύματα εξωτερικά και συμπληρώματα του ενδύματος:

ΙΙ. Έτερα: // D BNL I DK GR // 1 000

τεμάχια // 750

550

80

160

7 // // 61.02

Β ΙΙ ε) 7 ββ)

γγ)

δδ) // // Εξωτερικά ενδύματα γυναικών, κορασίδων και μικρών παιδίων:

Β. Έτερα: // // // // // // 60.05-22, 23, 24, 25

61.02-78, 82, 84 // Chemisiers, blouses-chemisiers και μπλούζαι, πλεκτά (μη ελαστικά, ουδέ συνδεδυασμένα μετά καουτσούκ) ή υφασμένα, δια γυναίκας, κορασίδας και μικρά παιδία, εξ ερίου, βάμβακος ή συνθετικών ή τεχνητών υφαντικών ινών // // // // // // // // // //